‘હા તો આ એ જ નાટકનું ફિલ્મ તરીકે અડૅપ્ટેશન છે, પરંતુ આખો સ્ક્રીનપ્લે ગુજ્જુભાઈ બનતા સિદ્ધાર્થ રાંદેરિયાના દીકરા ઈશાન રાંદેરિયાએ નવેસરથી લખ્યો અને ડિરેક્ટ પણ કર્યો છે. અને બૉસ, આખો સ્ક્રીનપ્લે એકથી એક ચડિયાતી વન-લાઇનર્સથી ફાટફાટ થાય છે. કોઈ પણ બે પંચલાઇન કે કૉમિક મોમેન્ટ વચ્ચે માંડ એકાદ-બે મિનિટ એવી જતી હશે જ્યાં હસવું ન આવે. એક નાનકડું કૅરૅક્ટર માત્ર એક જ શબ્દપ્રયોગ બોલે, તોય એ ટાઇમિંગને કારણે હસાવી દે. બીજી મજાની વાત એ છે કે નાટકનું અડૅપ્ટેશન હોવા છતાં ક્યાંય એવું નથી લાગતું કે આ વાર્તા મૂળ નાટક માટે લખાઈ હશે.’